
Referat de specialitate
                                              

[bookmark: _Hlk101262158][bookmark: _Hlk101262085]Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi aprobarea ,,Constituirii dreptului de uz şi de servitute pentru terenul în suprafaţă de 25 mp, identificat cadastral sub numărul 67465, în favoarea S.C. Delgaz Grid S.A. în vederea montării unei prize de pământ”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv:
art. 44 şi art. 136 din Constituţia României, republicată; Hotărârea Guvernului nr. 48 din 17 ianuarie 2007 pentru modificarea şi completarea Hotărârii Guvernului nr. 1.354/2001 privind atestarea domeniului public al judeţului Iaşi, precum şi al municipiilor, oraşelor şi comunelor din judeţul Iaşi; Hotărârea nr. 525 din 27 iunie 1996, republicată, pentru aprobarea Regulamentului general de urbanism; Regulamentul general de urbanism din 27 iunie 1996, republicat; Legea nr. 350 din 6 iulie 2001 privind amenajarea teritoriului şi urbanismul; art. 129 din O.U.G. nr. 57/2019 privind Codul administrativ; art. 744 - 754, art. 755 – 764 din Legea nr. 287/2009 privind Codul Civil din 17 iulie 2009, republicată.
În fapt, în vederea executării lucrării proiectului Proiect de Interes Comuna de Modernizare a reţelei de energie electrică – CARMEN (Carpathian Modernization of Energy Network), nr. 181/2021 , vol. 4, faza SF, s-a identificat necesitatea constituirii unui drept de uz şi de servitute în favoarea S.C. Delgaz Grid S.A. în vederea montării unei prize de pământ, aferentă postului de transformare aerian. Obiectul dreptului de uz şi de servitute va fi constituit de suprafaţa de teren de 25 mp, identificată cadastral sub numărul 67465. Apreciem că din punct de vedere legal sunt îndeplinite toate condiţiile în vederea aprobării unei Hotărâri de Consiliu Local în acest sens.



  Consilier juridic cu atribuţii în achiziţii publice,
                   Cobjuc Delia

